
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1005 


ΑΠΟΦΑΣΕΙΣ 

Αριθμ. 20181496 

Έγκριση του Κανονισμού Διδακτορικών Σπου¬ 
δών του τμήματος Χρηματοοικονομικής και 
Τραπεζικής Διοικητικής της Σχολής Χρηματοοι¬ 
κονομικής και Στατιστικής του Πανεπιστημίου 
Πειραιώς. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Αριθμ. Συνεδρίας 8η/1 -02-2018) 

Έχοντας υπόψη: 

1. Τις διατάξεις των άρθρων 45 και 85 του ν. 4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις». 

2. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

3. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνο¬ 
ποίηση των ανωτάτων εκπαιδευτικών ιδρυμάτων» 
(ΦΕΚ Α' 195), όπως τροποποιήθηκαν και ισχύουν. 

4. Την παρ. 3ε του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚΑ' 148). 

5. Την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

6. Το αριθμ. ΦΕΚ 617/τ.ΥΟΔΔ/23-11-2017 στο οποίο 
δημοσιεύθηκε η αριθμ. 201656/Ζ1/21-11-2017 διαπι- 
στωτική πράξη του Υπουργού Παιδείας, Έρευνας και 
Θρησκευμάτων (ΑΔΑ:72Ε34653ΠΣ-ΒΤΨ) περί εκλογής 
Π ρύτανη και τριών (3) Αντιπρυτάνεων του Π ανεπιστη μίου 
Πειραιώς με θητεία τεσσάρων (4) ετών, από 1-12-2017 
έως 30-11-2021. 

7. Το απόσπασμα πρακτικού της Συνέλευσης του τμή¬ 
ματος Χρηματοοικονομικής και Τραπεζικής Διοικητικής 
του Πανεπιστημίου Πειραιώς στις 16/1/2018. 

8. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
του Χρηματοοικονομικής και Τραπεζικής Διοικητικής 
της Σχολής Χρηματοοικονομικής και Στατιστικής του 
Πανεπιστημίου Πειραιώς ως ακολούθως: 


Άρθρο 1 

Γενικές Αρχές 

1. Οι Διδακτορικές Σπουδές αποβλέπουν στη δημιουρ¬ 
γία υψηλής ποιότητας επιστημονικής έρευνας, και στη 
δημιουργία επιστημόνων ικανών να συμβάλουν στην 
πρόοδο της επιστήμης, της έρευνας και των εφαρμο¬ 
γών. Οι απόφοιτοι του Προγράμματος Διδακτορικών 
Σπουδών (ΠΔΣ) του τμήματος Χρηματοοικονομικής και 
Τραπεζικής Διοικητικής του Πανεπιστημίου Πειραιώς 
προορίζονται να στελεχώσουν το ερευνητικό, επιχει¬ 
ρηματικό και εκπαιδευτικό δυναμικό της Ελλάδας και 
του εξωτερικού. 

2. Οι Διδακτορικές Σπουδές περιλαμβάνουν την εκ¬ 
πόνηση Διδακτορικής Διατριβής και ολοκληρώνονται 
με την απονομή διδακτορικού τίτλου. 

Άρθρο 2 

Νομικό Θεσμικό πλαίσιο 

1. Το ΠΔΣ του τμήματος Χρηματοοικονομικής και 
Τραπεζικής Διοικητικής οργανώνεται και λειτουργεί 
σύμφωνα με τις διατάξεις του ν. 4485/2017 και των 
εν ισχύει ευρισκομένων σχετικών διατάξεων και απο¬ 
φάσεων. Στον παρόντα Κανονισμό αποτυπώνονται η 
δομή και οι κανόνες λειτουργίας του ΠΔΣ του τμήματος 
Χρηματοοικονομικής και Τραπεζικής Διοικητικής του 
Πανεπιστημίου Πειραιώς, όπως αυτός καταρτίστηκε με 
απόφαση της Συνέλευσηςτου τμήματος (ΣτΤ), εγκρίθηκε 
από τη Σύγκλητο του Πανεπιστημίου Πειραιώς, δημο¬ 
σιεύθηκε στην Εφημερίδα της Κυβερνήσεως, αναρτήθηκε 
στο διαδικτυακό τόπο του τμήματος και κοινοποιήθηκε 
στο Υπουργείο Παιδείας, Έρευνας και Θρησκευμάτων. 

Άρθρο 3 

Δομή Προγράμματος Διδακτορικών Σπουδών 

1. Κάθε ακαδημαϊκό έτος προσφέρονται οκτώ (8) μα¬ 
θήματα διδακτορικού επιπέδου, τα οποία απευθύνονται 
στους πρωτοετείς υποψήφιους διδάκτορες.Τα μαθήμα¬ 
τα του πρώτου έτους θέτουν τις βάσεις για θεωρητική 
και εφαρμοσμένη έρευνα υψηλού επιπέδου, από την 
οποία προκύπτουν δημοσιεύσεις σε διεθνή επιστημο¬ 
νικά περιοδικά κύρους. Τα μαθήματα του πρώτου έτους 
αντιστοιχούν σε 7,5 πιστωτικές μονάδες έκαστο, και είναι 
τα ακόλουθα: 

Μαθήματα 

Πιστωτικές 

Μονάδες 

Α'Εξάμηνο 

1. Οικονομική Θεωρία 

7,5 

2. Ποσοτικές Μέθοδοι 

7,5 

3. Θεωρία Αποτιμήσεως Αξιόγραφων 

7,5 

4. Οικονομετρία 

7,5 

Σύνολο Πιστωτικών Μονάδων 

Α'Εξαμήνου 

30 

Β'Εξάμηνο 

1. Ανάλυση Χρονοσειρών 

7,5 

2. Χρηματοδότηση Επιχειρήσεων 
και Τραπεζική 

7,5 

3. Προχωρημένα Θέματα Ποσοτικής 
Χρηματοοικονομικής 

7,5 

4. Προχωρημένα Θέματα 
Χρηματοοικονομικής 

7,5 

Σύνολο Πιστωτικών Μονάδων 

Β'Εξαμήνου 

30 


Η κατανομή των μαθημάτων στα δύο εξάμηνα μπο¬ 
ρεί να αλλάξει με απόφαση της ΣτΤ. Η διδασκαλία των 
μαθημάτων δύναται να πραγματοποιείται στην Αγγλι¬ 
κή γλώσσα. 

2. Μετά την επιτυχή ολοκλήρωση της παρακολούθη¬ 
σης των μαθημάτων πρώτου έτους του ΠΔΣ, οι υποψή¬ 
φιοι διδάκτορες του τμήματος επικεντρώνονται στην 
έρευνα που θα οδηγήσει στην εκπόνηση της διδακτο¬ 
ρικής διατριβής τους. 

3. Κάθε ακαδημαϊκό εξάμηνο πραγματοποιείται το Δι¬ 
δακτορικό Σεμινάριο. Στο Διδακτορικό Σεμινάριο του 
τμήματος, οι υποψήφιοι διδάκτορες παρουσιάζουν την 
πρόοδο της έρευνας τους καθώς και θέματα που τους 
ανατίθενται από τα μέλη Δ.Ε.Π. του τμήματος τα οποία 
ορίζονται από τη ΣτΤ ως επιβλέποντες του σεμιναρίου 
αυτού. 

Άρθρο 4 

Τυπικά Προσόντα Υποψηφίων στο Πρόγραμμα 

Διδακτορικών Σπουδών 

Δικαίωμα υποβολής αίτησης για εκπόνηση Διδακτορι¬ 
κής Διατριβής στο τμήμα έχουν όσοι πληρούν τις κάτωθι 
προϋποθέσεις: 

α) Είναι κάτοχοι Διπλώματος Μεταπτυχιακών Σπουδών 
Α.Ε.Ι. της ημεδαπής ή αναγνωρισμένου ως ισότιμου της 
αλλοδαπής ή είναι κάτοχοι ενιαίου και αδιάσπαστου τίτ¬ 
λου σπουδών μεταπτυχιακού επιπέδου κατά το άρθρο 
46 του ν. 4485/2017. 

β) Στην ειδική περίπτωση όπου ο υποψήφιος είναι κά¬ 
τοχος Διδακτορικού Διπλώματος Α.Ε.Ι. της ημεδαπής ή 
αναγνωρισμένου ως ισότιμου διπλώματος από ίδρυμα 
της αλλοδαπής χωρίς να έχει στην κατοχή του Δίπλωμα 
Μεταπτυχιακών Σπουδών. 


Άρθρο 5 

Διαδικασία προκήρυξης 

και επιλογής υποψηφίων διδακτόρων 

1. Η υποβολή αιτήσεων υποψηφίων στο ΠΔΣ είναι δυ¬ 
νατή καθ'όλη τη διάρκεια του έτους. Επίσης, το τμήμα, 
μετά από απόφαση της ΣτΤ δύναται να προκηρύσσει 
θέσεις υποψηφίων διδακτόρων. Σε αυτή την περίπτωση, 
στην προκήρυξη αναφέρονται οι προϋποθέσεις, οι όροι, 
οι προθεσμίες, οι διαδικασίες κατάθεσης υποψηφιοτή¬ 
των και επιλογής υποψηφίων διδακτόρων καθώς και οι 
πρόσθετες υποχρεώσεις αυτών, ρήτρες, παραδοτέα και 
χρονικά όρια ολοκλήρωσης των διατριβών. Οι προκηρύ¬ 
ξεις αυτές δημοσιοποιούνται διά του ημερησίου τύπου 
και αναρτώνται ηλεκτρονικά στον διαδικτυακό τόπο του 
τμήματος και σε ιστοσελίδες που εξυπηρετούν αυτόν 
το σκοπό και απευθύνονται στη διεθνή επιστημονική 
κοινότητα. 

2. Η διοικητική υποστήριξη των Διδακτορικών Σπου¬ 
δών γίνεται από τη Γραμματεία του οικείου τμήματος. 

3. Ο υποψήφιος υποβάλλει στη Γραμματεία του τμή¬ 
ματος: 

α) Αίτηση, η οποία θα πρέπει να περιλαμβάνει δήλωση 
κινήτρων για την εκπόνηση του διδακτορικού καθώς και 
περιγραφή των ερευνητικών ενδιαφερόντων και προτε¬ 
ραιοτήτων του υποψηφίου. Στην αίτηση θα πρέπει να 
συμπεριλαμβάνονται σύμφωνα με τα οριζόμενα στο 
άρθρο 38 παρ. 2 του ν. 4485/2017 και στο άρθρο 6 του 
παρόντος Κανονισμού. 

■ Ο προτεινόμενος τίτλος και η γλώσσα συγγραφής 
της διδακτορικής διατριβής, η οποία δύναται να είναι η 
Ελληνική ή η Αγγλική. 

■ Ο προτεινόμενος ως επιβλέπων της διδακτορικής 
διατριβής ο οποίος ανήκει σε όσους έχουν δικαίωμα επί¬ 
βλεψης Διδακτορικής Διατριβής σύμφωνα με το άρθρο 
39 παρ. 1 του ν. 4485/2017. 

β) Αναλυτικό βιογραφικό σημείωμα. 

γ) Αντίγραφο πτυχίου ή διπλώματος ΑΕΙ της ημεδαπής 
ή αναγνωρισμένου ως ισότιμου της αλλοδαπής. 

δ) Αντίγραφο Διπλώματος Μεταπτυχιακών Σπουδών 
ή Διδακτορικού Διπλώματος ΑΕΙ της ημεδαπής ή ανα¬ 
γνωρισμένου ως ισότιμου της αλλοδαπής. 

ε) Αναλυτικές βαθμολογίες των τίτλων σπουδών. 

στ) Πιστοποιητικό επαρκούς γνώσης της αγγλικής 
γλώσσας επιπέδου τουλάχιστον (II σύμφωνα με το Κοι¬ 
νό Ευρωπαϊκό Πλαίσιο Αναφοράς, ή δίπλωμα 1 ου, 2ου 
ή 3ου κύκλου σπουδών που θα τεκμηριώνει σπουδές 
σε χώρα η οποία έχει ως επίσημη γλώσσα την Αγγλική. 

ζ) Ερευνητική πρόταση/προσχέδιο της προτεινόμενης 
διδακτορικής διατριβής, στην οποία θα περιλαμβάνεται 
αναφορά σε σχετική βιβλιογραφία. 

η) Δύο συστατικές επιστολές κατά προτίμηση από 
μέλη Δ.Ε.Π. Α.Ε.Ι., μέλη ερευνητικού προσωπικού ερευνη¬ 
τικών ιδρυμάτων ή από επιστήμονες που στο παρελθόν 
κατείχαν αντίστοιχες θέσεις, σε φάκελο κλειστό από τους 
συντείνοντες. Τουλάχιστον η μία συστατική επιστολή 
πρέπει να προέρχεται από διδάσκοντα στο προπτυχι¬ 
ακό ή μεταπτυχιακό πρόγραμμα που παρακολούθησε 
ο υποψήφιος. 

4. Η διαδικασία επιλογής των υποψήφιων διδακτόρων 
πραγματοποιείται κατά την περίοδο Μάίου - Σεπτεμ¬ 
βρίου κάθε έτους. Η ΣτΤ, αφού λάβει υπόψη τις αιτήσεις 
που έχουν υποβληθεί, τις κατηγοριοποιεί με βάση την 
συνάφεια του ερευνητικού αντικειμένου, και ορίζει μία 
τριμελή επιτροπή ανά κατηγορία αιτήσεων. Κάθε τρι¬ 
μελής επιτροπή, που αποτελείται από μέλη Δ.Ε.Π. του 
τμήματος, εξετάζει τις αντίστοιχες αιτήσεις και τα συ¬ 
νυποβαλλόμενα έγγραφα και καλεί τους υποψηφίους 
σε συνέντευξη. Κατόπιν υποβάλει στη ΣτΤ αναλυτικό 
υπόμνημα, στο οποίο αναγράφονται οι λόγοι για τους 
οποίους κάθε υποψήφιος πρέπει ή δεν πρέπει να γίνει 
δεκτός, καθώς και ο προτεινόμενος επιβλέπων, εφόσον 
αυτός δεν έχει προταθεί από τον υποψήφιο. Η Συνέλευση 
του τμήματος, αφού λάβει τη γνώμη του προτεινόμε- 
νου επιβλέποντος, τη συνεκτιμά με το υπόμνημα της 
επιτροπής και εγκρίνει ή απορρίπτει αιτιολογημένα την 
αίτηση του υποψηφίου. Στην εγκριτική απόφαση της 
ΣτΤ ορίζεται και η γλώσσα εκπόνησης και συγγραφής 
της Διδακτορικής Διατριβής. Στην ίδια απόφαση, η ΣτΤ 
δύναται να καθορίσει ως προϋπόθεση για την εκπόνηση 
της Διδακτορικής Διατριβής του υποψηφίου, την παράλ¬ 
ληλη παρακολούθηση μαθημάτων ή άλλες συναφείς με 
την επιστημονική έρευνα υποχρεώσεις. 

Άρθρο 6 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι. ή ερευνητές Α', Β' ή Γ' βαθμίδας 
από ερευνητικά κέντρα (του άρθρου 13Α του ν. 4310/ 
2014 και τις προβλέψεις του άρθρου 39.1 του ν. 4485/ 
2017) συμπεριλαμβανομένων των ερευνητικών κέντρων 
της Ακαδημίας Αθηνών. 

2. Η ΣτΤ αναθέτει στονπροτεινόμενο επιβλέποντα, σύμ¬ 
φωνα με την παράγραφο 3 του άρθρου 38 του ν. 4485/ 
2017, την επίβλεψη της Διδακτορικής Διατριβής και 
ορίζει Τριμελή Συμβουλευτική Επιτροπή, με αρμοδιό¬ 
τητα να πλαισιώνει και να υποστηρίζει την εκπόνηση 
και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη, ο επιβλέπων και δύο ακόμη μέλη Δ.Ε.Π. α' 
βαθμίδας, αναπληρωτή και επίκουρου από το οικείο ή 
άλλο Α.Ε.Ι. ή καθηγητές αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι Διδα¬ 
κτορικού Διπλώματος, ή ερευνητέςτων βαθμιδών Α', Β' 
ή Γ' από ερευνητικά κέντρα του άρθρου 13Α του ν. 4310/ 
2014, συμπεριλαμβανομένων των ερευνητικών κέντρων 
της Ακαδημίας Αθηνών, ή από αναγνωρισμένα ερευνη¬ 
τικά κέντρα ή ινστιτούτα της αλλοδαπής και έχουν το 
ίδιο ή συναφές γνωστικό αντικείμενο με την υπό κρίση 
Διδακτορική Διατριβή. Ως μέλη τηςΤριμελούς Συμβου¬ 
λευτικής Επιτροπής είναι δυνατόν να ορίζονται και μέλη 
Δ.Ε.Π. τα οποία είναι σε άδεια. Στην Τριμελή Συμβουλευ¬ 
τική Επιτροπή μετέχει τουλάχιστον ένα (1) μέλος Δ.Ε.Π. 
από τις τρεις πρώτες βαθμίδες του τμήματος. 

4. Κάθε καθηγητής του τμήματος μπορεί να επιβλέπει 
ταυτόχρονα έως τέσσερις (4) υποψήφιους διδάκτορες. 
Οι περιπτώσεις συνεπίβλεψης. Διδακτορικών Διατριβών 
δεν θα προσμετρώνται στο σύνολο. 


5. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η ΣτΤ, εκτιμώντας τις πε¬ 
ριστάσεις, αναθέτει σε άλλον την επίβλεψη, σύμφωνα με 
όσα ορίζονται στις προηγούμενες παραγράφους, κατό¬ 
πιν αίτησης του υποψήφιου διδάκτορα και σύμφωνης 
γνώμης του νέου προτεινόμενου επιβλέποντος. Σε δια¬ 
φορετική περίπτωση, ένα από τα άλλα δύο (2) μέλη της 
Τριμελούς Συμβουλευτικής Επιτροπής αναλαμβάνουν 
χρέη επιβλέποντος, ακόμη και καθ' υπέρβαση του μέ- 
γιστου αριθμού υποψήφιων διδακτόρων. Αν ο αρχικός 
επιβλέπων μετακινηθεί σε άλλο Α.Ε.Ι. ή τμήμα Α.Ε.Ι. ή συ- 
νταξιοδοτηθεί, συνεχίζει να τελεί χρέη επιβλέποντος των 
Διδακτορικών Διατριβών που έχει αναλάβει, και ο τίτλος 
απονέμεται από το Α.Ε.Ι., στο οποίο ανήκει το τμήμα, 
όπου ξεκίνησε η εκπόνηση της Διδακτορικής Διατριβής. 

6. Η Γραμματεία του τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της Υποψήφιου Διδάκτορα, τον τίτλο 
και σύντομη περίληψη της Διδακτορικής Διατριβής, το 
όνομα του επιβλέποντος και των άλλων μελών της Τρι¬ 
μελούς Συμβουλευτικής Επιτροπής. 

Άρθρο 7 

Εκπόνηση Διδακτορικής Διατριβής 

με συνεπίβλεψη 

1. Το τμήμα Χρηματοοικονομικής και Τραπεζικής Διοι¬ 
κητικής είναι δυνατό να συνεργάζεται, με τμήματα ΑΕΙ, 
ερευνητικά κέντρα και ινστιτούτα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών, για την εκπόνηση δι¬ 
ατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνερ¬ 
γασίας που καταρτίζεται και εγκρίνεται από τις οικείες 
Συγκλήτους και τα συλλογικά όργανα διοίκησης των 
ερευνητικών κέντρων. 

2. Τοτμήμα Χρηματοοικονομικής καιΤραπεζικής Διοι¬ 
κητικής είναι δυνατό επίσης να συνεργάζεται με αναγνω¬ 
ρισμένα ως ομοταγή Ιδρύματα ή ερευνητικά κέντρα και 
ινστιτούτα της αλλοδαπής για την εκπόνηση διατριβών 
με συνεπίβλεψη. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπονται 
στο οικείο Ειδικό Πρωτόκολλο Συνεργασίας που καταρ¬ 
τίζεται σύμφωνα με όσα ορίζει η σχετική απόφαση του 
Υπουργού Παιδείας, Έρευνας και Θρησκευμάτων που 
δημοσιεύεται στην Εφημερίδα της Κυβερνήσεως. 

Άρθρο 8 

Διάρκεια Εκπόνησης Διδακτορικής Διατριβής 

1. Η χρονική διάρκεια για την απόκτηση του Διδα¬ 
κτορικού Διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

2. Η μέγιστη διάρκεια μέχρι την υποβολή από τον υπο¬ 
ψήφιο διδάκτορα αίτησης στηνΤριμελή Συμβουλευτική 
Επιτροπή του, διά της Γραμματείας, για δημόσια υποστή¬ 
ριξη και αξιολόγηση της διδακτορικής του διατριβής 
ορίζεται στα πέντε (5) πλήρη ημερολογιακά έτη από 

την ημερομηνία ορισμού της Τριμελούς Συμβουλευτι¬ 
κής Επιτροπής. 

3. Ο υποψήφιος διδάκτορας δικαιούται να ζητήσει 
αναστολή σπουδών μία φορά κατά τη διάρκεια των 
σπουδών του. Το χρονικό διάστημα της αναστολής δεν 
μπορεί να είναι μεγαλύτερο από δύο (2) έτη. Η ΣτΤ κρίνει 
τη σπουδαιότητα των λόγων της αιτούμενης αναστολής 
και εφόσον γίνουν αποδεκτοί, ο υποψήφιος μπορεί να 
συνεχίσει τις σπουδές του μετά το χρονικό διάστημα 
της αναστολής σύμφωνα με τους ισχύοντες κατά την 
κατάθεση της αίτησης εκπόνησης όρους.Το χρονικό δι¬ 
άστημα της αναστολής δεν προσμετράται στη διάρκεια 
των διδακτορικών σπουδών. 

Άρθρο 9 

Δικαιώματα, δυνατότητες και παροχές 
προς τους υποψήφιους διδάκτορες 

1. Οι Διδακτορικές Σπουδές προσφέρονται δωρεάν. 
Οι υποψήφιοι διδάκτορες, για πέντε (5) έτη από την 
ημερομηνία ορισμού της Τριμελούς Συμβουλευτικής 
Επιτροπής, διατηρούν τα δικαιώματα και τις παροχές 
που προβλέπονται και για τους φοιτητές του β' κύκλου 
σπουδών. Επιπλέον, οι υποψήφιοι διδάκτορες διατη¬ 
ρούν δικαιώματα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών μέχρι και πέντε (5) έτη μετά την απονομή 
του Διδακτορικού Διπλώματος. 

2. Σε χρονικό διάστημα όχι μεγαλύτερο των τριών ετών 
από τον ορισμό της Τριμελούς Συμβουλευτικής Επιτρο¬ 
πής, ο υποψήφιος διδάκτορας μπορεί να υποβάλλει στην 
Τριμελή Συμβουλευτική Επιτροπή εκτενή και λεπτομερή 
ερευνητική πρόταση, η οποία επεκτείνει, εξειδικεύει, ή 
αναθεωρεί τον αρχικό ορισμό του θέματος της διδακτο¬ 
ρικής διατριβής. Αλλαγή ή εξειδίκευση τίτλου, μπορεί 
να πραγματοποιηθεί μετά από τεκμηριωμένη εισήγηση 
της Τριμελούς Συμβουλευτικής Επιτροπής και έγκριση 
της ΣτΤ. Αλλαγή θέματος στην υπό εκπόνηση Διδακτο¬ 
ρική Διατριβή, μπορεί να πραγματοποιηθεί μετά από 
τεκμηριωμένη εισήγηση τηςΤριμελούςΣυμβουλευτικής 
Επιτροπής και έγκριση της ΣτΤ. 

3. Οι υποψήφιοι διδάκτορες που έχουν παρακολου¬ 
θήσει επιτυχώς μαθήματα διδακτορικού επιπέδου σε 
άλλο Πανεπιστήμιο μπορούν να απαλλαγούν από τα 
αντίστοιχα μαθήματα του διδακτορικού προγράμμα¬ 
τος σπουδών του τμήματος κατόπιν απόφασης της ΣτΤ 
και έπειτα από εισήγηση του εκάστοτε διδάσκοντα του 
μαθήματος. Επίσης, θα συνεκτιμάται και η επίδοση που 
είχε ο υποψήφιος διδάκτορας στο προς αναγνώριση μά¬ 
θημα. Δυνατότητα απαλλαγής μπορεί να δοθεί σε έξι (6) 
μαθήματα το πολύ. 

4. Οι υποψήφιοι διδάκτορες έχουν τη δυνατότητα να 
πραγματοποιήσουν ένα μέρος της έρευνας τους σε Πα¬ 
νεπιστήμιο άλλης χώρας μετά από σύμφωνη γνώμη της 
Τριμελούς Συμβουλευτικής Επιτροπής και της ΣτΤ, προ- 
κειμένου να εξοικειωθούν με το διεθνές σύστημα αξιο¬ 
λόγησης και τεκμηρίωσης της επιστημονικής γνώσης. 

5. Εφόσον υπάρχει οικονομική δυνατότητα, το Πα¬ 
νεπιστήμιο Πειραιώς, το τμήμα ή τα Εργαστήρια του 
τμήματος δύνανται να επιχορηγήσουν τη συμμετοχή 
των υποψηφίων διδακτόρων σε εθνικά ή διεθνή συνέ¬ 


δρια μετά από απόφαση του αρμόδιου οργάνου του 
Πανεπιστημίου, της ΣτΤ ή του Διευθυντή Εργαστηρίου, 
αντίστοιχα. 

6. Με απόφαση ΣτΤ και κοινή απόφαση των Υπουρ¬ 
γείων Παιδείας και Οικονομικών μπορεί να ανατίθεται 
σε υποψήφιους διδάκτορες η επικουρία μελών ΔΕΠ του 
τμήματος σε προπτυχιακό και μεταπτυχιακό επίπεδο 
με ωριαία αντιμισθία, η οποία επιβαρύνει τον τακτικό 
προϋπολογισμό του Ιδρύματος. 

Άρθρο 10 

Υποχρεώσεις υποψήφιων διδακτόρων 

1. Οι υποψήφιοι διδάκτορες υποχρεούνται να παρακο¬ 
λουθήσουν και να εξεταστούν επιτυχώς στα μαθήματα 
του ΠΔΣ κατά τη διάρκεια του πρώτου έτους φοίτησης 
τους. Η διαπίστωση της παρακολούθησης κάθε μαθή¬ 
ματος γίνεται με χρήση παρουσιολογίου. Επιτυχία στα 
παραπάνω μαθήματα θεωρείται οποιοσδήποτε βαθμός 
μεγαλύτερος ή ίσος του πέντε (5). Σε περίπτωση αποτυχί¬ 
ας σε μάθημα, ο υποψήφιος διδάκτορας έχει το δικαίωμα 
επανεξέτασης τον Σεπτέμβριο. Δύο (2) αδικαιολόγητες 
απουσίες κατά τη διάρκεια ενός εξαμήνου σε μάθημα 
του ΠΔΣ ισοδυναμούν με αποτυχία στην εξέταση του 
μαθήματος αυτού. Εάν ένας υποψήφιος διδάκτορας 
αποτύχει σε εξέταση δύο μαθημάτων ή στην εξέταση 
και επανεξέταση του ίδιου μαθήματος, τότε διαγράφεται 
από το ΠΔΣ. Απαιτείται, επιπλέον, ο μέσος όρος βαθ¬ 
μολογίας όλων των μαθημάτων να είναι τουλάχιστον 
επτά και πέντε δέκατα (7,5). Διαφορετικά, ο υποψήφιος 
διδάκτορας διαγράφεται από το ΠΔΣ. 

2. Οι υποψήφιοι διδάκτορες υποχρεούνται: α) να πα¬ 
ρακολουθούν το Διδακτορικό Σεμινάριο του τμήματος 
και να συμμετέχουν στις Ημερίδες Διδακτορικών Παρου¬ 
σιάσεων του τμήματος, β) να παρακολουθούν τα Ακα¬ 
δημαϊκά Σεμινάρια που διοργανώνονται από το τμήμα, 
γ) να συνδράμουν επικουρικά στη διοργάνωση ή συν- 
διοργάνωση συνεδρίων από το τμήμα, δ) να συμμετέ¬ 
χουν στις επιτηρήσεις κατά τις εξετάσεις των μαθημάτων 
του προπτυχιακού και μεταπτυχιακού προγράμματος 
σπουδών του τμήματος. 

3. Στο τέλος κάθε εξαμήνου, και όχι αργότερα της 31 ης 
Ιανουάριου και της 30ης Ιουνίου, για το χειμερινό και 
εαρινό εξάμηνο αντίστοιχα, ο υποψήφιος διδάκτορας 
παρουσιάζει προφορικά ενώπιον της Τριμελούς Συμβου¬ 
λευτικής Επιτροπής και υποβάλλει εγγράφως σε αυτή 
αναλυτικό υπόμνημα σχετικά με την πρόοδο της Διδα¬ 
κτορικής του Διατριβής. Αντίγραφο του υπομνήματος, 
καθώς και σχόλια επ’ αυτού από τον επιβλέποντα και 
την Τριμελή Συμβουλευτική Επιτροπή και των εκθέσε¬ 
ων προόδου, καταχωρούνται στον ατομικό φάκελο του 
υποψηφίου διδάκτορα. Για τους υποψήφιους διδάκτο¬ 
ρες οι οποίοι είναι υπόχρεοι της παρακολούθησης των 
μαθημάτων του πρώτου έτους του προγράμματος, η 
πρόοδος τεκμηριώνεται από την επιτυχή εξέταση στα 
μαθήματα αυτά. 

4. Με πρόταση του επιβλέποντος, μετά από σύμφωνη 
γνώμη τηςΤριμελούς Συμβουλευτικής Επιτροπής και 
έγκριση της ΣτΤ μπορεί, να ζητηθεί από τον υποψήφιο 
διδάκτορα, εφόσον αυτό κρίνεται απαραίτητο, η υποχρε- 

ωτική παρακολούθηση ή/και εξέταση συγκεκριμένων 
μαθημάτων που προσφέρονται είτε από το τμήμα ή άλλα 
τμήματα του Πανεπιστημίου Πειραιώς. Η παρακολούθη¬ 
ση και η επιτυχής εξέταση θα πιστοποιείται με βεβαίωση 
του διδάσκοντος. 

5. Οι υποψήφιοι διδάκτορες δεν επιτρέπεται να κάνουν 
κατ’ ιδίαν φροντιστήριο σε προπτυχιακούς ή μεταπτυχι¬ 
ακούς φοιτητές του τμήματος. Σε αυτή την περίπτωση 
οι υποψήφιοι διδάκτορες θα διαγράφονται από το ΠΔΣ 
με απόφαση της ΣτΤ. 

Άρθρο 11 

Αξιολόγηση Υποψήφιων Διδακτόρων 

1. Μέχρι την 30η Σεπτεμβρίου κάθε έτους, η Συμβου¬ 
λευτική Επιτροπή και οι Επιβλέποντες του Διδακτορικού 
Σεμιναρίου κάθε υποψήφιου διδάκτορα υποβάλλει στη 
ΣτΤ την ετήσια έκθεση προόδου του κατά το προηγού¬ 
μενο ακαδημαϊκό έτος, με εξαίρεση το έτος παρακολού¬ 
θησης των μαθημάτων του ΠΔΣ. Την ευθύνη σύνταξης 
των εκθέσεων έχουν οι Επιβλέποντες Καθηγητές. Η έκ¬ 
θεση προόδου περιλαμβάνει την ερευνητική εργασία 
που ολοκληρώθηκε κατά το προηγούμενο έτος, τους 
στόχους που τίθενται για το επόμενο έτος, καθώς και την 
αξιολόγηση της τήρησης των υποχρεώσεων του υποψή¬ 
φιου διδάκτορα σύμφωνα με το άρθρο 10 του παρόντος 
Κανονισμού. Στην έκθεση προόδου θα αναφέρεται ρητά 
αν αυτή είναι θετική ή αρνητική για τον υποψήφιο. 

2. Στο τέλος του 2ου ακαδη μαϊκού έτους μετά την πα¬ 
ρακολούθηση των μαθημάτων του ΠΔΣ, ο υποψήφιος 
διδάκτορας παρουσιάζει το σύνολο των ερευνητικών 
του αποτελεσμάτων στο ακαδημαϊκό προσωπικό του 
τμήματος. Η παρουσίαση είναι ανοικτή στην ακαδημα¬ 
ϊκή κοινότητα, και αξιολογείται από τριμελή Επιτροπή 
Αξιολόγησης, η οποία ορίζεται σε προηγούμενη συνέ¬ 
λευση του τμήματος. Μέλη της Επιτροπής Αξιολόγησης 
δύνανται να είναι όσοι περιγράφονται στην παράγραφο 
3 του Άρθρου 6 του Κανονισμού, και δεν ανήκουν στη 
Συμβουλευτική Επιτροπή του υποψήφιου διδάκτορα. 
Μετά την παρουσίαση, η Επιτροπή Αξιολόγησης ανα¬ 
φέρει ρητά στη ΣτΤ με επιστολή της αν, σύμφωνα με 
την κρίση της, η έρευνα αυτή θέτει τις βάσεις για την 
ολοκλήρωση της διδακτορικής διατριβής στο χρονικό 
πλαίσιο που προβλέπεται από τον Κανονισμό. 

3. Οι ετήσιες εκθέσεις προόδου και οι επιστολές της 
τριμελούς Επιτροπής Αξιολόγησης τοποθετούνται στο 
φάκελο του υποψηφίου διδάκτορα που τηρείται στη 
γραμματεία του τμήματος. Στην περίπτωση που ο υπο¬ 
ψήφιος διδάκτορας λάβει δύο αρνητικές ετήσιες εκθέ¬ 
σεις προόδου, τότε διαγράφεται από το ΠΔΣ. 

4. Η ΣτΤ, μετά από εισήγηση της Τριμελούς Συμβου¬ 
λευτικής Επιτροπής μπορεί να αποφασίσει τη διαγραφή 
από το ΠΔΣ του υποψηφίου διδάκτορα, του οποίου η 
πρόοδος κρίνεται ανεπαρκής σύμφωνα με την ετήσια 
έκθεση προόδου, ή έχει υποπέσει σε περιπτώσεις παρα¬ 
πτωμάτων όπως αντιγραφής, ανάρμοστης συμπεριφο¬ 
ράς ή συμπεριφοράς που αντιβαίνει στην ακαδημαϊκή 
δεοντολογία, ή δεν τηρεί τις υποχρεώσεις που περιγρά- 
φονται στο άρθρο 9. Στην απόφαση τεκμηριώνονται οι 
λόγοι διαγραφής. 


Άρθρο 12 

Αξιολόγηση Διδακτορικής Διατριβής 

1. Μετά την ολοκλήρωση της συγγραφής της Διδακτο¬ 
ρικής Διατριβής ο υποψήφιος διδάκτορας υποβάλλει 
αίτηση στην Τριμελή Συμβουλευτική Επιτροπή, διά της 
Γραμματείας, για δημόσια υποστήριξη και αξιολόγηση 
της. Ο υποψήφιος διδάκτορας μαζί με την προς αξιολό¬ 
γηση Διδακτορική Διατριβή του οφείλει να καταθέσει 
στη γραμματεία του τμήματος σε ηλεκτρονική μορφή 
όλα τα αρχεία δεδομένων, υπολογιστικού κώδικα (προ¬ 
γράμματα), καθώς και τα αρχεία κειμένου της διατριβής. 
Η γραμματεία μεταβιβάζει τα αρχεία αυτά στον επιβλέ- 
ποντα καθηγητή. Η Τριμελής Συμβουλευτική Επιτροπή, 
αποφασίζει την έγκριση ή την αιτιολογημένη απόρριψη 
της αίτησης. Εφόσον αυτή εγκριθεί, συντάσσει αναλυτική 
Εισηγητική Έκθεση, την οποία υποβάλλει στη ΣτΤ ζητώ¬ 
ντας τον ορισμό Επταμελούς Εξεταστικής Επιτροπής για 
την κρίση της Διδακτορικής Διατριβής. Εάν η Τριμελής 
Συμβουλευτική Επιτροπή δεν εγκρίνει την αίτηση του 
υποψηφίου διδάκτορα, του δίνει αναλυτικά επιστημονι¬ 
κές παρατηρήσεις - βελτιώσεις καθώς και χρονοδιάγραμ¬ 
μα υλοποίησης των προτεινόμενων αλλαγών. Η μέγιστη 
διάρκεια υλοποίησης των προτεινόμενων αλλαγών δεν 
μπορεί να ξεπερνά τους τρεις (3) μήνες. Σε αυτή την 
περίπτωση παύει να ισχύει το όριο μέγιστης διάρκειας 
για την απόκτηση του διδακτορικού διπλώματος, όπως 
αυτό περιγράφεται στην παράγραφο 2 του άρθρου 8, 
και στο άρθρο 16 του Κανονισμού. Μέχρι τη λήξη της 
προθεσμίας, ο υποψήφιος διδάκτορας θα επαναλάβει 
τη διαδικασία της τρέχουσας παραγράφου. Σε αντίθετη 
περίπτωση, ο υποψήφιος διδάκτορας διαγράφεται από 
το ΠΔΣ. 

2. Ελάχιστη, αλλά όχι ικανή προϋπόθεση για την έγκρι¬ 
ση της αίτησης του υποψηφίου είναι η συγγραφή τουλά¬ 
χιστον δύο (2) δοκιμίων εργασίας τα οποία θα κριθούν 
με σχετική επιστολή από την Τριμελή Συμβουλευτική 
Επιτροπή ως δημοσιεύσιμα σε διεθνή ακαδημαϊκά πε¬ 
ριοδικά κύρους με κριτές. Τα συγκεκριμένα άρθρα θα 
πρέπει να έχουν αναρτηθεί στο διαδίκτυο, σε ιστότοπο 
όπου αναρτώνται δοκίμια εργασίας από τη διεθνή ακα¬ 
δημαϊκή κοινότητα, και τα αντίστοιχα αρχεία κειμένου 
θα πρέπει να έχουν κατατεθεί σε ηλεκτρονική μορφή 
στη γραμματεία του τμήματος. 

3. Η ΣτΤ, μετά την κατάθεση θετικής Εισηγητικής Έκ- 
θεσηςτηςΤριμελούςΣυμβουλευτικής Επιτροπής, ορίζει 
Επταμελή Εξεταστική Επιτροπή για την αξιολόγηση της 
Διδακτορικής Διατριβής του/της υποψήφιου/ας διδά¬ 
κτορα. Σε αυτή μετέχουν τα μέλη της Τριμελούς Συμ¬ 
βουλευτικής Επιτροπής και τέσσερα επιπλέον μέλη που 
πληρούν τα κριτήρια του άρθρου 39 παρ. 2 β' εδάφιο 
του ν. 4485/2017 και συγκεκριμένα είναι μέλη Δ.Ε.Π. α' 
βαθμίδας, αναπληρωτή και επίκουρου από το οικείο ή 
άλλο Α.Ε.Ι. ή καθηγητές αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι Διδα¬ 
κτορικού Διπλώματος, ή ερευνητέςτων βαθμιδών Α', Β' 
ή Γ' από ερευνητικά κέντρα του άρθρου 13Α του ν. 4310/ 
2014, συμπεριλαμβανομένων των ερευνητικών κέντρων 
της Ακαδημίας Αθηνών, ή από αναγνωρισμένα ερευνη- 

τικά κέντρα ή ινστιτούτα της αλλοδαπής, και έχουν το 
ίδιο ή συναφές γνωστικό αντικείμενο με την υπό κρίση 
Διδακτορική Διατριβή. Προκειμένου να συγκροτηθεί η 
Επταμελής Εξεταστική Επιτροπή, τα αφυπηρετήσαντα 
μέλη της Τριμελούς Συμβουλευτικής Επιτροπής αντι¬ 
καθίστανται από νέα μέλη που πληρούν τα κριτήρια 
του άρθρου 39 παρ. 2 β' εδάφιο του ν. 4485/2017. Τα 
αφυπηρετήσαντα μέλη δικαιούνται να παρευρεθούν στη 
διαδικασία δημόσιας παρουσίασης και αξιολόγησης χω¬ 
ρίς δικαίωμα ψήφου. Μέλη Δ.Ε.Π. τα οποία βρίσκονται 
σε άδεια, δύνανται να συμμετέχουν ως μέλη της Επταμε- 
λούς Εξεταστικής Επιτροπής. Τουλάχιστον δύο (2) μέλη 
της Επταμελούς Εξεταστικής Επιτροπής κατά τον ορισμό 
της δεν θα πρέπει να ανήκουν στο προσωπικό του Πα¬ 
νεπιστημίου Πειραιώς. 

4. Η Διδακτορική Διατριβή υποστηρίζεται από τον 
υποψήφιο διδάκτορα δημόσια, ενώπιον της Επταμε¬ 
λούς Εξεταστικής Επιτροπής. Η διαδικασία της δημό¬ 
σιας υποστήριξης προϋποθέτει τη φυσική παρουσία 
τουλάχιστον των τεσσάρων (4) μελών της Επταμελούς 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Στη συνέχεια ο 
υποψήφιος αποχωρεί και η Επταμελής Εξεταστική Επι¬ 
τροπή συνεδριάζει χωρίς την παρουσία τρίτων και κρίνει 
τη διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστήμη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. Η Διδακτορική Διατριβή εγκρί- 
νεται με πλειοψηφία τουλάχιστον πέντε (5) μελών της 
Επταμελούς Εξεταστικής Επιτροπής. Η έγκριση και βαθ¬ 
μολόγηση βεβαιώνεται με σχετικό πρακτικό.Το πρακτικό 
υπογράφεται από όλα τα συμμετέχοντα στη διαδικασία 
της αξιολόγησης της διατριβής μέλη της Επταμελούς 
Εξεταστικής Επιτροπής και διαβιβάζεται διά της Γραμ¬ 
ματείας, στη ΣτΤ. Η Επταμελής Εξεταστική Επιτροπή 
δύναται να αναπέμψει με απόφαση της τη διατριβή για 
διορθώσεις ή επεξηγήσεις για διάστημα μέχρι έξι (6) μή¬ 
νες. Σε αυτή την περίπτωση, αν ο υποψήφιος διδάκτορας 
δεν καταθέσει αναθεωρημένη διατριβή μέχρι το τέλος 
της προθεσμίας, διαγράφεται από το ΠΔΣ. Σε αντίθετη 
περίπτωση, επαναλαμβάνεται η διαδικασία έγκρισης και 
βαθμολόγησης της διατριβής. Σε περίπτωση κατά την 
οποία το πρακτικό φέρει υπογραφές τεσσάρων μελών 
της Επταμελούς Επιτροπής και πέμπτο μέλος έχει υπο¬ 
γράψει την Εισηγητική Έκθεση, ο τίτλος θεωρείται ότι 
έχει χορηγηθεί εγκύρως. Σε περίπτωση μη τελικής έγκρι¬ 
σης της Διδακτορικής Διατριβής, δεν χορηγείται τίτλος 
και ο υποψήφιος διδάκτορας διαγράφεται από το ΠΔΣ. 

5. Η εγκριθείσα Διδακτορική Διατριβή βαθμολογείται 
στην κλίμακα: Άριστα, Λίαν Καλώς, Καλώς. 

6. Μετά τη λήψη του Διδακτορικού Διπλώματος, η Δι¬ 
δακτορική Διατριβή και η περίληψη της κατατίθενται 
από το διδάκτορα στην Κεντρική Βιβλιοθήκη του Πα¬ 
νεπιστημίου Πειραιώς (σε ηλεκτρονική μορφή) και στο 
Εθνικό Αρχείο Διδακτορικών Διατριβών του Εθνικού Κέ¬ 
ντρου Τεκμηρίωσης ΕΚΤ. Στην περίπτωση που η γλώσσα 
συγγραφής είναι η αγγλική θα κατατίθεται και περίληψη 
της διατριβής στα ελληνικά. Αντίστοιχα, σε περίπτωση 


συγγραφής της διατριβής στα ελληνικά, κατατίθεται πε¬ 
ρίληψη της διατριβής στην αγγλική γλώσσα. 

Άρθρο 13 

Αναγόρευση και Καθομολόγηση Διδακτόρων 

1. Η ΣτΤ αναγορεύει και καθομολογεί τον υποψήφιο 
διδάκτορα σε δημόσια Συνεδρίαση του τμήματος, πα¬ 
ρουσία του υποψήφιου Διδάκτορα. Ο Πρόεδρος του 
τμήματος θέτει υπόψη του Σώματος το πρακτικό, που 
πιστοποιεί την επιτυχή ολοκλήρωση της διαδικασίας 
προφορικής παρουσίασης και αξιολόγησης της διδα¬ 
κτορικής διατριβής και ακολουθεί η αναγόρευση και 
καθομολόγηση του/της υποψηφίου/ας σε Διδάκτορα 
του τμήματος. 

2.0 υποψήφιος διδάκτορας μετά από την αναγόρευση 
και καθομολόγηση του από την ΣτΤ, μπορεί να αιτηθεί 
χορήγηση Βεβαίωσης Επιτυχούς Περάτωσης. Στον Διδά¬ 
κτορα χορηγείται αντίγραφο Διδακτορικού Διπλώματος. 
Το Διδακτορικό Δίπλωμα (μεμβράνη), υπογράφεται από 
τον Πρύτανη, τον Πρόεδρο και το Γραμματέα του τμήμα¬ 
τος και φέρει τη σφραγίδα του Πανεπιστημίου Πειραιώς. 

3. Στην περίπτωση επιστημονικής συνεργασίας τμή¬ 
ματος με τμήμα αναγνωρισμένου ομοταγούς ιδρύματος 
της αλλοδαπής, για εκπόνηση Διδακτορικής Διατριβής 
με συνεπίβλεψη το τμήμα χορηγεί χωριστό τίτλο Διδα¬ 
κτορικού Διπλώματος, στον οποίο γίνεται μνεία και του 
άλλου συνεργαζόμενου ιδρύματος, εφόσον το Ειδικό 
Πρωτόκολλο Συνεργασίας Ε.Π.Σ. δεν ορίζει διαφορετι¬ 
κά. Ο τίτλος αυτός υπογράφεται από τον Πρύτανη, τον 
Πρόεδρο του τμήματος και τον Γραμματέα του τμήματος 
που συμμετέχει στη συνεργασία. 

4. Η τελετή αναγόρευσης και καθομολόγησης, το κεί¬ 
μενο του όρκου καθώς και ο τύπος του Διδακτορικού 
Διπλώματος του Διδάκτορος ακολουθεί τα Πρότυπα 
σχετικών αποφάσεων της Συγκλήτου Πανεπιστημίου 
Πειραιώς. Για όσους δεν επιθυμούν να δώσουν θρη¬ 
σκευτικό όρκο επιτρέπεται απλή επίκληση της τιμής και 
συνείδησής τους. 

5. Οι Διδακτορικές Σπουδές οδηγούν σε τίτλο σπου¬ 
δών επιπέδου 8 σύμφωνα με το Ευρωπαϊκό Πλαίσιο Προ¬ 
σόντων (ΕΟΕ) και το Εθνικό Πλαίσιο Προσόντων (ΕΠΠ). 

Άρθρο 14 

Αξιολόγηση Διδακτορικού Προγράμματος 

Το ΠΔΣ αξιολογείται με αποφάσεις του Ιδρύματος και 
σύμφωνα με την ισχύουσα νομοθεσία. 

Άρθρο 15 

Μεταβατικές και τελικές διατάξεις 

1. Η παράγραφος 2 του άρθρου 8 και η παράγραφος 3 
του άρθρου 11 του κανονισμού δεν εφαρμόζονται για 
τους υποψήφιους διδάκτορες που θα έχουν ήδη συμπλη¬ 
ρώσει τουλάχιστον ένα πλήρες ημερολογιακό έτος μετά 
την ολοκλήρωση των μαθημάτων του πρώτου έτους του 
ΠΔΣ κατά τη δημοσίευση του παρόντος κανονισμού. 
Οι υποψήφιοι διδάκτορες που ανήκουν σε αυτή την πε¬ 
ρίπτωση οφείλουν να υποβάλλουν αίτηση στηνΤριμελή 
Συμβουλευτική Επιτροπή, διά της Γραμματείας, για δημό¬ 
σια υποστήριξη και αξιολόγηση της σε χρονικό διάστη- 

μα όχι μεγαλύτερο των τριών (3) ημερολογιακών ετών 
από τη δημοσίευση του κανονισμού στην Εφημερίδα 
της Κυβερνήσεως. 

2. Θέματα που δεν ρυθμίζονται στον παρόντα κα¬ 
νονισμό, θα ρυθμίζονται με αποφάσεις των αρμοδίων 
οργάνων. 

3. Σε περίπτωση μεταβολής του οικείου θεσμικού 
πλαισίου, οι νομικά δεσμευτικές διατάξεις του ισχύουν 
και αντικαθιστούν άνευ άλλου τινός τυχόν αντίθετες δι¬ 
ατάξεις του παρόντος κανονισμού, δίχως να αναμένεται 
υποχρεωτικά η επικαιροποίηση και εκ νέου έγκριση νέου 
κανονισμού. 


Άρθρο 16 
Έναρξη ισχύος 

Η ισχύς του παρόντος κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως, εκτός 
αν ορίζεται διαφορετικά σε επιμέρους διατάξεις του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς,12 Μαρτίου 2018 
Ο Πρύτανης 

ΑΓΓΕΛΟΣ ΚΟΤΙΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























